als_Latn dik_Latn sag_Latn
Mustafa: Tërheqja e Z-Mobile nga padia ndaj PTK-së, dëshmi se ka qenë një skemë e organizuar për zhvatjen e pasurisë!
17:54 | 24 May 2017
Kryeministri në largim i Republikës së Kosovës, Isa Mustafa thotë se tërheqja e padisë së “Z-Moble” në rastin me Telekomin e Kosovës është një dëshmi se marrëveshja mes Telekomit, ish-PTK me “Z-Mobile” ka qenë e kundërligjshme dhe e dëmshme pasurinë nacionale të Kosovës.
Sipas Mustafës, kjo tërheqje po ashtu është edhe një dëshmi tjetër se edhe prapa kontestit gjyqësor në Gjykatën e Arbitrazhit ka qëndruar një skemë e organizuar për zhvatjen e pasurisë nacionale të Kosovës.
“Qeveria e Republikës së Kosovës është pronare e 100 për qind të aksionare të Telekomit të Kosovës. Për këtë arsye, Qeveria e Republikës së Kosovës, në mbrojtje të interesave të taksapaguesve kosovarë, punonjësve të Telekomit të Kosovës dhe pasurisë nacionale të Kosovës, ua bën të qartë nënshkruesve të kontratës, zbatuesve dhe mos-zbatuesve të saj si dhe strukturave që kanë qëndruar prapa këtij procesi zhvatës për vite të tëra, se asnjë aranzhim i ri nuk do të mund t’i shpëtojë nga përgjegjësia për dëmin që i kanë shkaktuar Telekomit të Kosovës dhe pasurisë nacionale të Kosovës me nënshkrimin, zbatimin dhe mos-zbatimin e kësaj kontrate të dëmshme”, është shprehur Mustafa.
Kryeministri në detyrë, Mustafa po ashtu ka bërë të ditur se qeveria e re e cila sipas tij do të drejtohet nga koalicioni LDK-AKR-Alternativa do të kërkoi llogari për aranzhimet në marrëveshjen e re në mes TK-së dhe “Z-Mobile”.
“Qeveria aktuale dhe qeveria e re e Republikës së Kosovës, do të kërkojë shpjegime për aranzhimet në marrëveshjen e re mes Telekomit të Kosovës dhe Z-Mobile, për t’u siguruar që kjo marrëveshje nuk do ta dëmtojë Telekomin e Kosovës, punonjësit e saj dhe pasurinë e shtetit dhe qytetarëve të Republikës së Kosovës”, ka shkruar Mustafa në faqen zyrtare në rrjetin shoqëror “Facebook”
Më poshtë ua pasqyrojmë të plotë reagimin e tij:
Asnjë riaranzhim nuk mund ta shmangë përgjegjësinë për dëmin që i është shkaktuar Telekomit
Vendosmëria ime për të mos paguar me taksa të qytetarëve gjobën e shqiptuar nga Gjykata e Arbitrazhit për Telekomin e Kosovës, rezultoi me tërheqjen e paditësit, Z-Mobile.
Tërheqja e sotme nga kërkesa për shlyerjen e borxhit, është edhe një dëshmi shtesë se marrëveshja mes Telekomit, ish-PTK me Z-Mobile ka qenë e kundërligjshme dhe e dëmshme për Telekomin e Kosovës dhe për pasurinë nacionale të Kosovës.
Po ashtu, është dëshmi tjetër se edhe prapa kontestit gjyqësor në Gjykatën e Arbitrazhit ka qëndruar një skemë e organizuar për zhvatjen e pasurisë nacionale të Kosovës.
Qeveria e Republikës së Kosovës është pronare e 100 për qind të aksionare të Telekomit të Kosovës. Për këtë arsye, Qeveria e Republikës së Kosovës, në mbrojtje të interesave të taksapaguesve kosovarë, punonjësve të Telekomit të Kosovës dhe pasurisë nacionale të Kosovës, ua bën të qartë nënshkruesve të kontratës, zbatuesve dhe mos-zbatuesve të saj si dhe strukturave që kanë qëndruar prapa këtij procesi zhvatës për vite të tëra, se asnjë aranzhim i ri nuk do të mund t’i shpëtojë nga përgjegjësia për dëmin që i kanë shkaktuar Telekomit të Kosovës dhe pasurisë nacionale të Kosovës me nënshkrimin, zbatimin dhe mos-zbatimin e kësaj kontrate të dëmshme.
Çfarëdo aranzhimi i ri për të mbuluar këtë skandal të madh, nuk do të mund të amnistojë autorët e kësaj skeme mashtrimi.
Po ashtu, qeveria aktuale dhe as qeveria e re e Republikës së Kosovës, e cila do të udhëhiqet nga koalicioni LDK-AKR-Alternativa, nuk do të tërhiqet nga kërkesa legjitime dhe insistimi që organet kompetente të rendit dhe ligjit ta trajtojnë marrëveshjen mes Telekomit të Kosovës dhe Z-Mobile.
Qeveria e Republikës së Kosovës është dhe do të jetë e vendosur që dëmin e shkaktuar përmes asaj marrëveshjeje ta paguajnë përgjegjësit për nënshkrimin, zbatimin dhe mos-zbatimin e saj., e jo qytetarët e Republikës së Kosovës, pasuria e të cilëve është dëmtuar me atë marrëveshje skandaloze.
Gjithashtu, qeveria aktuale dhe qeveria e re e Republikës së Kosovës, do të kërkojë shpjegime për aranzhimet në marrëveshjen e re mes Telekomit të Kosovës dhe Z-Mobile, për t’u siguruar që kjo marrëveshje nuk do ta dëmtojë Telekomin e Kosovës, punonjësit e saj dhe pasurinë e shtetit dhe qytetarëve të Republikës së Kosovës.
Zmobile kishte paditur në Gjykatën e Arbitrazhit, PTK-në për mos respektim të kontratës, ku nga vendimi i Arbitrazhit PTK obligohej që t’i paguante Z-Mbolie 32 milionë euro.
-
Deri më tani vetëm një parti aplikon për zgjedhje lokale
Komisioni Qendror i Zgjedhje ka vendosur që sot, e martë, të jetë dita e fund...
-
Nesër varroset ish-ushtari i UÇK-së Halim Gashi
Nesër bëhet varrimi i ish ushtarit të UÇK-së Halim Gashi nga Balinca e Malish...
-
Kadri Veseli nderon Bajram Rexhepin
I pari i PDK-së, Kadri Veseli, bëri homazhe para trupit të pajetë të Bajram R...
-
E pranon para gjykatës se ia ka prerë me gërshërë thithat të dashurës
Një burrë, i cili ia kishte prerë me gërshërë thithat ish të dashurës, është ...
-
Komuna e Prishtinës nuk respekton ditën e zisë për Bajram Rexhepin (Foto)
Derisa Kuvendi i Kosovës ka ngritur flamurin shtetëror në gjysmështizë, Shpen...
-
Ambasadori britanik O’Connell nderon Bajram Rexhepin
Edhe ambasadori britanik në Kosovë, Ruairi o Connell, ka bërë homazhe për Baj...
-
Edhe ish presidenti Fatmir Sejdiu nderon Bajram Rexhepin
Në hollin e Kuvendit ku aktualisht gjendet trupi i pajetë i ish kryeministri ...
-
Refugjatja ia vë vajzës emrin Angela Merkel
Një refugjate në Gjermani ia ka vënë emrin vajzës së vet të porsalindur Angel...
-
Prokuroria Speciale ka dëshmi të reja kundër të dyshuarve për sulmin në Kuvend
Prokurori i rastit të sulmit ndaj ndërtesës së Kuvendit të Kosovës, Abdurrahi...
-
Shpend Ahmeti bën homazhe tek arkivoli i Rexhepit (Foto)
Kryetari i Prishtinës, Shpend Ahmeti ka kryer homazhe tek arkivoli i ish-krye...
-
Rexhep Kadriu kandidat i AAK-së për Gjilan
Aleanca për Ardhmërinë e Kosovës përmes një konference për media ka bërë publ...
-
Futet në parkun e kafshëve të egra, kafshohet nga ariu (Foto)
Ariu e ka kafshuar një vizitor në një park të kafshëve të egra në të njëjtin ...
als_Latn tgl_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn